Obec  R A D O Š I N A
____________________________________________________________________
Číslo:Výst.220/2016-S-002                  V Topoľčanoch, 20.06.2016

R O Z H O D N U T I E

     Navrhovateľ Pivnica Radošina, s.r.o., Bratislavská 45, Trnava podal dňa 29.02.2016 návrh na vydanie rozhodnutia o umiestnení stav-by "Vinárska hala, prístavba a stavebné úpravy penziónu Pivnica Ra-došina" na pozemku parc. č. 2615/14, 2615/17, 2615/19 a 2615/20 v kat. území Radošina.
     Obec Radošina ako príslušný stavebný úrad podľa § 117 zákona č. 50/1976 Zb. o územnom plánovaní a stavebnom poriadku /stavebný zá-kon/ v znení neskorších predpisov posúdila návrh podľa § 37 zák. č. 50/1976 Zb. /stavebný zákon/ v znení neskorších predpisov a na zák-lade tohto posúdenia vydáva podľa § 39 stavebného zákona 

rozhodnutie o umiestnení stavby

"Vinárska hala, prístavba a stavebné úpravy penziónu Pivnica Radoši-na" na pozemku parc. č. 2615/14, 2615/17, 2615/19 a 2615/20 podľa katastra nehnuteľnosti ako je zakreslené v situačnom výkrese v mier-ke 1:200, v kat. území Radošina.

     Pre umiestnenie a projektovú prípravu stavby sa určujú tieto podmienky:

1/ Stavba sa bude realizovať na pozemku parc. č. 2615/14, 2615/17, 
   2615/19 a 2615/20 v kat. území Radošina.

2/ Návrh rieši umiestnenie novostavby vinárskej haly na výrobu a
   skladovanie vína a prístavbu a stavebné úpravy existujúcej stavby
   penziónu Pivnica Radošina. Súčasťou stavby bude aj vybudovanie
   exteriérového obradného priestoru na organizovanie svadobných
   obradov a tradičných vinárskych slávností.

3/ Vinárska hala bude umiestnená na pozemkoch parc. č. 2615/17,
   2615/19 a 2615/20. Od spoločnej hranice s pozemkom parc. č. 
   2615/13 z juhozápadnej strany bude osadená 2 m a z juhovýchodnej
   strany 2,26 m. Strecha bude sedlová. Výška stavby bude 8,86 m od
   kóty + 0,000.
   Zastavaná plocha bude 804,66 m2 a obostavaný priestor bude 
   5 571 m3.
   Stavba bude napojená na verejnú elektrickú sieť z jestvujúcej
   trafostanice stavebníka, vnútroareálový vodovod novou vodovodnou
   prípojkou DN 65 dĺžky 16,5 m a jestvujúcu kanalizáciu. Nová trasa
   vnútroareálovej kanalizácie z PVC potrubia DN 200 bude mať dĺžku 
   65,15 m. Na kanalizácii budú osadené revízne plastové šachty. 
   Súčasťou stavby budú aj spevnené plochy a dažďová kanalizácia.

   Z NN rozvádzača trafostanice bude novým káblom 2x NAYY-J 4x240
   v celkovej dĺžke cca 2 x 110 m napojená novonavrhovaná rozpojova-  
   cia a istiaca skriňa SR3 (umiestnená na fasáde objektu). Hlavný 
   prívod zo skrine SR3 do hlavného rozvádzača bude realizovaný káb-
   lom NAYY-J 4x240 v celkovej dĺžke 30 m.
  
   Existujúca účelová komunikácia bude stavebne upravená na vjazd
   k hospodárskym vstupom do vinárskej haly šírky 10 m. Ostatné no-
   vovybudované plochy budú tvoriť prístup ku garážovým stojiskám a
   ostatným vstupom do haly. Všetky spevnené plochy budú z cestného
   betónu, vibrovaného štrku a štrkodrviny. Komunikácia a spevnené
   plochy budú odvodnené do dažďovej kanalizácie.
  
   Dažďová kanalizácia bude rozdelená na dve vetvy. Vetva „A“ (PVC
   DN150 a DN200) bude mať dĺžku 58 m a vetva „B“ (PVC DN150) bude
   mať dĺžku 66 m. Potrubia dažďových zvodov budú zaústené do vsako-
   vacích blokov – vsakovací priestor bude vytvárať retenčný objem
   29,26 m3, objem vsakovacieho zariadenia bude 32,52 m2.    

4/ Prístavba a stavebné úpravy penziónu pozostávajú z prístavby pen-
   zióna, rekonštrukcie a prístavby terasy. Zastavaná plocha prís-
   tavby bude 241 m2 a obostavaný priestor prístavby penziónu bude 
   2 450 m3. Strecha penziónu bude polvalbová s vikiermi. Výška 
   stavby bude 10,033 m od kóty + 0,000, t.j. od úrovne podlahy 1.NP
   existujúcej stavby penziónu.
   Prístavbou sa zväčší ubytovacia kapacita o 3 apartmány v podkro-
   ví. Prístavba bude mať aj dva samostatné vstupy z exteréru, jeden 
   pre wellness a jeden pre vínnu pivnicu. V suteréne je navrhnutá
   štýlová vínna pivnica so skladom a sociálnym zázemím. V prízemí
   prístavby bude vstupná hala s napojením na pôvodnú recepciu,
   schodisko do podkrovia a sklad. Ďalej sa v prízemí bude nachádzať
   wellness so šatňami a technickou miestnosťou, kde sa bude nachá-
   dzať technológia a strojovňa vzduchotechniky.
   Rekonštrukcia terasy bude pozostávať z výmeny drevených konštruk-
   cií novými prvkami v rovnakých dimenziách, realizácie novej
   strešnej konštrukcie a prístavby terasy.

   Existujúce parkovacie plochy a chodníky budú zrušené a po dokon-
   čení výstavby budú vybudované nové. Chodníky budú rozšírené tak,
   aby boli sprístupnené všetky novovzniknuté objekty. Spevnené
   plochy pochôdzne budú mať plochu 105 m2, spevnené plochy pojazdné
   265 m2. Počet parkovacích miest 8 a ďalšie parkovacie miesta
   v areáli a pred areálom (cca 25 miest). Súčasťou prác bude aj re-
   konštrukcia odvodňovacích žľabov a sadové úpravy.

   Obradný priestor s detským ihriskom bude jednoduchá otvorená
   stavba, ktorú bude tvoriť trávnatá plocha s čiastočne spevnenými
   plochami, pódium s pergolou a detské ihrisko s pieskoviskom.
   Úžitková plocha obradnej plochy bude 125 m2 a úžitková plocha
   detského ihriska bude 24 m2. 

   Súčasťou stavby je aj areálová kanalizácia a areálový vodovod.
   Rozvod vody bude realizovaný napojením v existujúcej rozdeľovacej
   šachte na existujúcom vonkajšom domovom vodovode. Dĺžka napojenia
   bude cca 28 m. 
   Kanalizačná sústava je navrhnutá ako delená, samostatne pre 
   splaškové vody a samostatne pre dažďové vody. Splaškové vody budú
   odvádzané do existujúcej RŠ osadenej za existujúcim ORL a existu-
   júcim kanalizačným systémom areálovej kanalizácie do uličnej ka-
   nalizačnej stoky.
   Dažďové vody zo striech budú vedené spoločným potrubím do existu-
   júcej areálovej kanalizačnej stoky.      
    
5/ Pred realizáciou zemných prác je stavebník povinný dať si zakres-  
   sliť do PD stavby a vytýčiť v teréne príslušným kompetentným pra-
   covníkom všetky inž. siete /vodovod, plynovod, el. kábel, teleko-
   munikačný kábel, vojenský kábel, SATRO tel. kábel a pod./.     

6/ Telekomunikačné vedenia a zariadenia v plnom rozsahu rešpektovať  
   stavebnými prácami nepoškodzovať a zabezpečiť ich pred mechanic- 
   kým poškodením. Pri realizácii stavby dodržať STN 73 6005, 
   73 3050, 33 4050 a ďalšie súvisiace normy a predpisy.

7/ Dodržať podmienky ORHaZZ Topoľčany uvedené v stanovisku č. ORHZ-
   TO1 222/2016 zo dňa 10.03.2016, a to:
   - projektová dokumentácia stavby, ktorá bude predložená k staveb-
     bnému konaniu musí obsahovať požiarnobezpečnostné riešenie pod-
     ľa § 40b ods. 2 vyhl. 12/2002 Z.z. o požiarnej prevencii v zne-
     ní neskorších predpisov vypracované špecialistom požiarnej och-
     rany na základe vyhl. č. 94/2004 Z.z. v znení neskorších pred-
     pisov   

8/ Dodržať podmienky ORHaZZ Topoľčany uvedené v stanovisku č. ORHZ-
   TO1 223/2016 zo dňa 15.03.2016, a to:
   - najneskôr ku kolaudačnému konaniu preukázať zhodu použitých       
     stavebných výrobkov, ktoré musia spĺňať požiarnotechnické cha-   
     rakteristiky podľa schváleného riešenia protipožiarnej bezpeč-  
     nosti stavby so slovenskými technickými normami, resp. európ-   
     skymi a predložiť doklady v zmysle zák. č. 133/2013 Z.z. 
     o stavebných výrobkoch - preukázanie požiarnej odolnosti, 
     príp. reakcie na oheň stavebných výrobkov, preukázanie akcie-  
     schopnosti(funkčnosti) zdroja vody na hasenie požiarov (verej-   
     ného vodovodu s podzemnými hydrantami), sprievodnú dokumentáciu   
     a doklady o kontrole a odborných skúškach a prehliadkach po-
     žiarnych zariadení na úseku ochrany pred požiarmi      

9/ Dodržať podmienky OÚ, odboru starostlivosti o ŽP Topoľčany uvede- 
   né v stanovisku č. OU-TO-OSZP/2016/002230 a č. OU-TO-OSZP/2016/
   002232 zo dňa 23.02.2016, a to:
   - v prípade potreby výrubu drevín je potrebné vyžiadať si súhlas 
     Obce Radošina
   - výrub je možné realizovať len v mimo vegetačnom období (od 
     1.10.-31.3. kalendárneho roka), a to na základe právoplatného 
     rozhodnutia, vydaného ešte pred vydaním územného rozhodnutia
    - pri realizácii stavebných prác postupovať tak, aby nedošlo 
      k zničeniu biotopov rastlín a živočíchov
    - výrub potrebný z dôvodu realizácie stavby sa môže uskutočniť 
      až po vydaní a nadobudnutí právoplatnosti stavebného povolenia
    
10/ Dodržať podmienky OÚ, odboru starostlivosti o ŽP v Topoľčanoch 
    uvedené v stanovisku č. OU-TO-OSZP-2016/002220-Ma zo dňa 
    18.02.2016 a č. OU-TO-OSZP-2016/002221-Ma zo dňa 17.02.2016, 
    a to:
    - s odpadmi, ktoré vzniknú počas realizácie stavby nakladať pod-
      ľa zákona o odpadoch, vyhl. č. 365/2015 Z.z., ktorou sa usta-
      novuje katalóg odpadov a VZN obce o nakladaní s komunálnym a
      drobným stavebným odpadom
    - ku kolaudačnému konaniu je potrebné vyjadrenie v zmysle § 99
      ods. 1 písm. b/ bod 5 zák. č. 79/2015 Z.z. o odpadoch (k žia-
      dosti o vydanie vyjadrenia žiadateľ predloží doklady o množs-
      tve a spôsobe nakladania s odpadmi produkovanými počas reali-
      zácie stavby)

11/ Dodržať podmienky RÚVZ uvedené v záväznom stanovisku č. A/2016/
412	ňa 14.03.2016, a to:
- zabezpečiť kontrolu kvality pitnej vody pred uvedením objektu
      do užívania v zmysle nariadenia vlády č. 354/2006 Z.z.
- zabezpečiť, aby navrhované prevádzky vyhovovali požiadavkám
      podľa nariadenia Európskeho parlamentu a Rady č. 852/2004 Z.z.
      z 29.4.2004 o hygiene potravín, ďalej podľa výnosu Ministers-
      tva pôdohospodárstva SR a Ministerstva zdravotníctva SR
      z 12.4.2006 č. 28167/2007-OL, ktorým sa vydáva hlava Potravi-
      nového kódexu SR upravujúca všeobecné požiadavky na konštruk-
      ciu, usporiadanie a vybavenie potravinárskych prevádzkarní a
      niektoré osobitné požiadavky na výrobu a predaj tradičných 
      potravín na priame dodávanie malého množstva potravín a
      s vyhl. č. 533/2007 Z.z. o podrobnostiach a požiadavkách na
      zariadenia spoločného stravovania
- zabezpečiť kapacitne postačujúce vetranie všetkých bezokenných
      prevádzok, a to aj pokiaľ ide o požiadavku, aby vzduch z kon-
      taminovanej časti neprúdil do čistých častí
    - zabezpečiť v častiach, kde sú oddelené toalety podľa pohlavia, 
      samostatné predsiene
    - zabezpečiť riešiť wellness v súlade s požiadavkami vyhl. č. 
      554/2007 Z.z. o podrobnostiach a požiadavkách na kvalitu vody 
      kontrolu kvality vody a o požiadavkách na prevádzku, vybavenie
      prevádzkových plôch, priestorov a zariadení na prírodnom a
      umelom kúpalisku 
    - zabezpečiť priestor s výlevkou pre uloženie upratovacích pro-
      striedkov a pomôcok
    - v technickej miestnosti doplniť aj umývadlo na osobnú hygienu,
      a to aj s prívodom tečúcej teplej vody v prípade, že sa v uve-
      denom priestore bude manipulovať s chemickými látkami určenými
      na úpravu vody

12/ Dodržať podmienky KPÚ v Nitre uvedené v záväznom stanovisku č.  
    KPUNR-2016/8350-2/2081/Gro zo dňa 21.03.2016, a to:
    - Požaduje sa ohlásenie začiatku výkopových prác súvisiacich so
      stavbou najmenej s dvojtýždňovým predstihom KPÚ Nitra.
    - KPÚ Nitra vykoná odborný dohľad formou obhliadky výkopov počas
      výkopových prác na stavbe, ak počas obhliadky dôjde k archeo-
      logickým nálezom, KPÚ Nitra určí do 3 pracovných dní podmienky
      vykonania záchranného archeologického výskumu. 
    - V prípade archeologického nálezu nálezca alebo osoba zodpoved-  
      ná za vykonávanie prác podľa ustanovenia § 40 ods. 2 a 3 pa-
      miatkového zákona oznámi nález najneskôr na druhý pracovný deň
      KPÚ v Nitre a nález ponechá bezo zmeny až do obhliadky KPÚ 
      Nitra, alebo ním poverenou odborne spôsobilou osobou, najmenej 
      však tri pracovné dni odo dňa ohlásenia. Do vykonania obhliad-   
      ky je nálezca povinný vykonať všetky nevyhnutné opatrenia na 
      záchranu nálezu, najmä zabezpečiť ho proti poškodeniu, znehod-
      noteniu, zničeniu a odcudzeniu. Archeologický nález môže vyzd-
      vihnúť a premiestniť z pôvodného miesta a z nálezových súvis-
      lostí iba oprávnená osoba metódami archeologického výskumu. 
    - Podľa § 40 ods. 10 pamiatkového zákona má nálezca právo na    
      náhradu výdavkov súvisiacich s ohlásením a ochranou nálezu 
      podľa § 40 ods. 2 a 3 pamiatkového zákona. Pamiatkový úrad 
      poskytne nálezcovi nálezné v sume až do výšky 100 % hodnoty 
      nálezu. Hodnota materiálu a hodnota nálezu sa určuje znaleckým 
      posudkom.

     Účastníci územného konania Pivnica Radošina, s.r.o., Trnava a Rímskokatolícka cirkev, Biskupstvo Nitra nemajú námietky k vydaniu rozhodnutia o umiestnení predmetnej stavby. 
     Účastník konania Združenie domových samospráv, Bratislava uplatnil v územnom konaní námietky, kde žiada zaoberať sa jeho pri-pomienkami zo zisťovacieho konania. 
     Jeho námietkam stavebný úrad vyhovuje. 

     Toto rozhodnutie platí v zmysle § 40 ods. 1 stav. zákona 2 roky odo dňa, keď nadobudlo právoplatnosť, nestráca však platnosť, pokiaľ bude v tejto lehote podaná žiadosť o vydanie stavebného povolenia.

O d ô v o d n e n i e

     Navrhovateľ Pivnica Radošina, s.r.o., Bratislavská 45, Trnava  podal návrh dňa 29.02.2016 na vydanie rozhodnutia o umiestnení stav-by "Vinárska hala, prístavba a stavebné úpravy penziónu Pivnica Ra-došina" na pozemku parc. č. 2615/14, 2615/17, 2615/19 a 2615/20 v kat. území Radošina.
     Na základe podaného návrhu oznámil stavebný úrad dňa 08.03.2016 začatie územného konania známym účastníkom konania a dotknutým orgá- nom a vyzval ich, aby prípadné námietky a pripomienky k návrhu up-latnili najneskôr do 7 pracovných dní odo dňa doručenia oznámenia, inak sa ne neprihliadne. 
     V tomto konaní účastník konania Združenie domových samospráv, Bratislava uplatnil námietky, kde žiada zaoberať sa jeho pripomien-kami zo zisťovacieho konania. Jeho námietkam stavebný úrad vyhovel.
Jeho pripomienky ako aj pripomienky dotknutých orgánov boli zapraco-vané do projektovej dokumentácie. Následne bolo vypracované vyhodno-tenie zapracovaných opatrení uložených v rozhodnutí Okresného úradu, odboru starostlivosti o ŽP v Topoľčanoch vydanom v zisťovacom kona-ní. Stanoviská dotknutých orgánov k zmene navrhovanej činnosti boli kladné. Okrem toho pripomienkami účastníka konania sa už zaoberal a vysporiadal Okresný úrad, odbor starostlivosti o ŽP v Topoľčanoch v zisťovacom konaní.
     Podkladom pre vydanie územného rozhodnutia bol list vlastníct-va, nájomná zmluva s Rímskokatolíckou cirkvou, Biskupstvom Nitra, kópia z katastrálnej mapy, projektová dokumentácia pre územné roz-hodnutie, záväzné stanovisko Regionálneho úradu verejného zdravot-níctva Topoľčany, stanoviská Okresného riaditeľstva Hasičského a  záchranného zboru v Topoľčanoch, záväzné stanovisko Krajského pa-miatkového úradu v Nitre, vyjadrenia Okresného úradu, odboru staros-tlivosti o ŽP - ŠSOH, ŠVS, ŠSOPaK Topoľčany, stanovisko Obce Radoši-na ako správcu komunikácie a tiež vlastníka existujúcich parkovacích plôch, rozhodnutie Okresného úradu, odboru starostlivosti o ŽP v To-poľčanoch vydané v zisťovacom konaní, ktorého podkladom pre jeho vy-danie boli stanoviská Okresného úradu, odboru starostlivosti o ŽP - ŠSOPaK, ŠSOH, ŠSOO a ŠVS v Topoľčanoch, Úradu Nitrianskeho samos-právneho kraja, Regionálneho úradu verejného zdravotníctva Topoľča-ny, Ministerstva dopravy, výstavby a regionálneho rozvoja SR, sekcia záležitostí EÚ a zahraničných vzťahov, odbor rozvoja dopravnej in-fraštruktúry, oddelenie dopravného modelovania a infraštruktúry, Okresného úradu, pozemkového a lesného odboru v Topoľčanoch, Okres-ného úradu, odboru starostlivosti o ŽP Nitra, oddelenia štátnej správy vôd a vybraných zložiek kraja, Ministerstva pôdohospodárstva a rozvoja vidieka SR, sekcie poľnohospodárstva, Krajského pamiatko-vého úradu v Nitre a stanovisko Obce Radošina. Ďalej bolo podkladom pre vydanie územného rozhodnutia vyhodnotenie zapracovania opatrení uložených v rozhodnutí Okresného úradu, odboru starostlivosti o ŽP Topoľčanoch vydanom v zisťovacom konaní a záväzné stanovisko Okres-ného úradu, odboru starostlivosti o ŽP Topoľčanoch vydanom podľa § 38 ods. 4 zákona č. 24/2006 Z.z. o posudzovaní vplyvov na životné prostredie a o zmene a doplnené niektorých zákonov v znení neskor-ších predpisov.             
     Pripomienky dotknutých orgánov stavebný úrad skoordinoval a premietol do výrokovej časti tohto rozhodnutia. Umiestnenie stavby vyhovuje všeobecným technickým požiadavkám na výstavbu.
     V priebehu územného konania stavebný úrad nenašiel také dôvody, ktoré by znemožňovali vydať rozhodnutie o umiestnení stavby, a preto rozhodol tak, ako je uvedené vo výrokovej časti tohto rozhodnutia.

Poučenie: Proti tomuto rozhodnutiu sa podľa § 54 zák. č. 71/1967 Zb.            
          v znení neskorších predpisov možno odvolať do 15 dní odo 
          dňa jeho doručenia.
          Odvolanie sa podáva na Obec Radošina, PSČ 956-05.
          Toto rozhodnutie je možné preskúmať súdom po vyčerpaní 
          riadnych opravných prostriedkov.

                                    
                                                                                                         JUDr. Marta  K o l k o v á
                                                                                                                      starostka obce

Doručí sa:
1. Pivnica Radošina, s.r.o., Bratislavská 45, Trnava 
2. Rímskokatolícka cirkev, Biskupstvo Nitra, Nám. Jána Pavla II., 
   7, Nitra
3. Združenie domových samospráv, P.O. Box 218, 850-00 Bratislava - 
   Petržalka
4. Obec Radošina - pre spis